
Nr. 30/2021

PËR DISA SHTESA DHE NDRYSHIME NË LIGJIN Nr. 12/2018, “PËR VLERËSIMIN KALIMTAR DHE PERIODIK TË PUNONJËSVE TË POLICISË SË SHTETIT, GARDËS SË REPUBLIKËS DHE SHËRBIMIT PËR ÇËSHTJET E BRENDSHME DHE ANKESAT NË MINISTRINË E BRENDSHME”, TË NDRYSHUAR

Në mbështetje të neneve 78 e 83, pika 2, të Kushtetutës, me propozimin e deputetëve, 

KUVENDI
I REPUBLIKËS SË SHQIPËRISË

VENDOSI:

[bookmark: _GoBack]Në ligjin nr. 12/2018, “Për vlerësimin kalimtar dhe periodik të punonjësve të Policisë së Shtetit, Gardës së Republikës dhe Shërbimit për Çështjet e Brendshme dhe Ankesat në Ministrinë e Brendshme”, bëhen këto shtesa dhe ndryshime: 

Neni 1

1. Shtohet neni 68 me këtë përmbajtje:

“Neni 68
Dispozitë kalimtare

Procesi i vlerësimit kalimtar të punonjësve të Policisë së Shtetit, Gardës së Republikës pezullohet deri në përfundimin e procesit të vlerësimit kalimtar të trupës së vlerësimit të punonjësve të Shërbimit për Çështjet e Brendshme dhe Ankesave.”

Neni 2
Hyrja në fuqi

Ky ligj hyn në fuqi 15 ditë pas botimit në Fletoren Zyrtare. 

KRYETAR
Gramoz Ruçi

Miratuar në datën 8.3.2021.

